మెరుగైన వర్షాలతో మంచి రోజులు
- గ్రామీణ డిమాండ్‌ పుంజుకుంటుంది: ఇక్రా
న్యూఢిల్లీ: దేశ వ్యాప్తంగా విస్తరంగా వర్షాలు పడుతున్న నేపథ్యంలో రానున్న రోజుల్లో గ్రామీణుల ఆదాయం మెరుగుపడి ఆర్థిక వ్యవస్థలో డిమాండ్‌ పుంజుకొనే అవకాశం ఉన్నట్లుగా ప్రముఖ రేటింగ్‌ ఏజెన్సీ ఇక్రా వెల్లడించింది. మెరుగైన సాగు ఉత్పత్తి వల్ల ధరలు అదుపులోకి వచ్చేందుకు అవకాశాలున్నట్లు తెలిపింది. మెరుగైన వర్షాల కారణంగా ఈ ఆర్థిక సంవత్సరం ద్వితీయార్థ భాగంలో గ్రామీణ ప్రాంత డిమాండ్‌ పుంజుకున్న అవకాశం ఉన్నట్లుగా తెలిపారు. ఇప్పటికే కేంద్ర ప్రభుత్వ ఉద్యోగుల జీతాలు, పెన్షనర్ల చెల్లింపులు పెరిగిన నేపథ్యానికి తోడు ఇప్పుడు సాగు ఆదాయం కూడా పెరగనుండడం ఆర్థిక వ్యవస్థకు మరింత ఊతమివ్వనుందని ఇక్రా సీనియర్‌ ఎకనమిస్ట్‌ అదితి నాయర్‌ తెలిపారు. మెరుగైన వర్షపాతం నేపథ్యంలో వ్యవసాయాధారిత పనులకు డిమాండ్‌ పెరుగుతుందని.. ఫలితంగా 'జాతీయ ఉపాధి హామీ పథకం' కల్పించాల్సిన పని దినాల సంఖ్య గణనీయంగా తగ్గుతుందని ఇక్రా విశ్లేషించింది.
మీ స్నేహితులకు రికమెండ్ చెయ్యండి